Diari Oficial de la Generalitat Valenciana


Sumari del DOGV 7791, del 26-05-2016 (2016/3710)

ORDRE 10/2016, de 6 de maig del 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrícola Comuna.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/05/06/10/dof/vci/html**

### Dades del document

Número de DOGV
:   7791

Data del DOGV
:   26-05-2016

Secció del DOGV
:   I. DISPOSICIONS GENERALS

Número del document
:   2016/3710


Data del document
:   06-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda a l'agricultura
    * legislació

ORDRE 10/2016, de 6 de maig del 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 3/2015, de 30 de gener, de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrícola Comuna. [2016/3710]  
PREÀMBUL  
  
Demostrada l'eficàcia de l'existència d'intermediaris tradicionalment consolidats en el sector agrícola i ramader i determinat el gran volum de sol·licituds derivat de la Política Agrícola Comuna (PAC), que es presenten anualment i que suposa un gran esforç que no pot ser cobert exclusivament per les oficines dependents de la Conselleria d'Agricultura, Medi Ambient, Canvi Climàtic i Desenvolupament Rural, així com en atenció a l'especificitat de la matèria, l'experiència i el coneixement del sector per les entitats col·laboradores, i considerant l'existència de societats agràries de transformació, amb una gran representació en el sector agrícola de la nostra Comunitat, procedeix incloure-les com a entitats que puguen ser acreditades com a entitat col·laboradora.  
  
Per això, en virtut de les facultats que em confereixen els articles 28.e i 37 de la Llei 5/1983, de 30 de desembre, del Consell, i els articles 159 i següents de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, d'acord amb el que s'ha exposat en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural,  
  
  
ORDENE  
  
Article únic  
Modificació de l'article segon de l'Ordre 3/2015, 30 de gener, de la Conselleria de Presidència i Agricultura, Pesca, Alimentació i Aigua, per la qual es regula l'acreditació d'entitats col·laboradores per a la presentació de sol·licituds de les ajudes incloses en la sol·licitud única de la Política Agrària Comuna, conforme s'indica en l'annex d'aquesta ordre.  
  
  
  
DISPOSICIÓ ADDICIONAL   
  
Única. Clàusula de no despesa  
La present ordre no té repercussió econòmica, no comporta partides pressupostàries i no té incidències econòmiques en el pressupost de la Generalitat.  
  
  
DISPOSICIÓ TRANSITÒRIA   
  
Única. Termini de presentació  
El termini de presentació de sol·licituds d'acreditació per a l'obtenció de la condició d'entitat col·laboradora, excepcionalment, per a la sol·licitud única de la Política Agrícola Comuna per a l'any 2016, el termini serà de 15 dies comptat des de l'endemà de la publicació d'aquesta ordre.  
  
  
DISPOSICIÓ DEROGATÒRIA   
  
Única  
Queden derogades totes les disposicions que del mateix rang o d'un rang inferior s'oposen al que disposa la present ordre.  
DISPOSICIÓ FINAL   
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 6 de maig de 2016  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO  
  
  
  
ANNEX  
  
«Article 2. Concepte d'entitat col·laboradora de la conselleria amb competències en matèria d'agricultura i ramaderia  
Podran ser acreditades com a entitats col·laboradores, a l'efecte de col·laborar en la gestió de les ajudes, les següents:  
a) Les organitzacions professionals agràries amb presència en l'àmbit territorial de la Comunitat Valenciana, com a entitats representatives dels interessos generals dels agricultors, que tinguen com a mínim àmbit territorial provincial.  
b) Els sindicats de treballadors per compte d'altre limitats al sector agrari.  
c) Unions, federacions i confederacions de cooperatives agroalimentàries que, en el seu objecte social o en el de diversos dels seus socis, figure la possibilitat que es gestionen serveis d'interés col·lectiu o de titularitat pública o que conste en els estatuts d'alguns dels seus socis referència als continguts de l'article 114.3 del Text Refós de la Llei de Cooperatives de la Comunitat Valenciana, aprovat pel Decret Legislatiu 2/2015, de 15 de maig, del Consell.  
d) Entitats de crèdit, bancs i caixes d'estalvi.  
e) Societats agràries de transformació el nombre de socis de les qual supere els 10.000.»


Còpia Permalink ELI